Patents i Taxes - ABG Intellectual Property\nAquest any tan peculiar per a la humanitat, és una bona oportunitat per a apostar per la innovació i la ciència i per a protegir els resultats obtinguts amb la intenció, entre d’altres, de recuperar els costos i esforços invertits.\nEls dubtes sobre les despeses que s’han d’afrontar fins a la concessió d’una patent, i per a mantenir la mateixa una vegada concedida, poden suposar una incertesa quan alguns sol·licitants es llencen a protegir noves invencions.\nA continuació, volem donar resposta a les qüestions més freqüents dels inventors i sol·licitants sobre las taxes a pagar davant l’Oficina Espanyola de Patents i Marques (OEPM).\n¿Cóm puc calcular el cost de totes les taxes que hauré de pagar fins a la concessió de la patent?\nEn el document publicat per l’OEPM que es pot trobar clicant aquí, es mostra el llistat de les taxes juntament amb el seu cost, així com el de les anualitats per al manteniment d’una patent una vegada concedida.\nLes taxes obligatòries i, per tant, ineludibles són:\nd’informe sobre l’estat de la tècnica\nCom mostra el document oficial, les anualitats no tenen un import fixe, sinó que es va incrementant amb els anys de la patent fins la vigèsima anualitat (que és la darrera última).\nA més de las taxes mencionades, hi ha altres taxes les quals s’hauran d’abonar depenent de la situació concreta, per exemple, si hi ha un canvi en la modalitat de protecció, si es reivindica prioritat, si s’ha de respondre a un suspens i/o modificar les reivindicacions o si és necessari sol·licitar el restabliment de drets.\nActualment existeixen algunes eines de pagament que poden proporcionar una estimació aproximada de les despeses en taxes que comportarà una sol·licitud de patent en concret.\nTanmateix, les esmentades eines no asseguren las taxes que haurà que pagar al llarg de la tramitació d’una sol·licitud de patent fins a la seva concessió. A ABG Intellectual Property acostumem a proporcionar un càlcul bastant aproximat de quin serà aquest import. Aquesta informació és especialment valuosa de cara a una òptima planificació financera.\nNoves taxes introduïdes amb la Llei de Patents de 2017\nTaxa d’examen substantiu\nAmb la nova Llei 24/2015 que va entrar en vigor l’1 d’abril del 2017 es van introduir noves taxes per a tramitar patents davant l’Oficina Espanyola de Patents i Marques (OEPM). En concret, la nova Llei estableix la obligatorietat de que totes les sol·licituds siguin examinades, amb l’anterior Llei 11/1986 l’examen de la sol·licitud era opcional, de manera que ara és obligatori el pagament de la taxa d’examen substantiu.\nTaxa de l’Informe sobre l’estat de la tècnica (IET)\nEncara que en la llei anterior ja existia la necessitat de pagar la taxa de l’Informe sobre l’estat de la tècnica (IET), informe el qual identifica l’estat de la tècnica rellevant i que inclou una opinió escrita sobre la patentabilitat de la invenció, amb el canvi de llei es fa obligatori pagar aquesta taxa en el moment de presentar la sol·licitud.\nTaxes de limitació o revocació\nAddicionalment, amb la nova Llei surt la possibilitat de poder modificar la patent després de la concessió per a restringir l’abast de la protecció mitjançant el procés de limitació o per a revocar la patent, de manera que en cas de fer-lo, serà necessari el pagament de les noves taxes de limitació o revocació.\nPer últim, amb nova Llei24/2015 apareix el procediment d’oposició dins dels 6 mesos següents a la publicació de la concessió d’una patent, mitjançant el qual un tercer pot presentar al·legacions en contra de la patent. Per a que sigui admès aquest tràmit és necessari que aquest tercer realitzi el pagament de la nova taxa d’oposició.\nTots els anys s’incrementa el preu de les taxes davant l’OEPM?\nNo, desprès de diversos anys sense modificar-se l’import de les taxes, per a aquest any 2021 l’OEPM estableix una pujada de les taxes al voltant d’1%.\n¿Hi ha algun descompte en les taxes a pagar davant l’OEPM per a les sol·licituds de patent espanyoles?\nSí, la llei contempla diverses situacions en les quals s’aplica un descompte en las taxes.\nPresentació online: 15%\nLes sol·licituds o escrits presentats online la davant l’OEPM es beneficien d’un 15% de descompte (Art. 22 i Art. 186.2).\nUniversitats públiques: fins el 100%\nA més, per a alguns sol·licitants també hi ha descomptes amb els qual es pretén incentivar la innovació i la transferència de tecnologia. És el caso de les Universitats públiques que tenen dret a una bonificació del 50% en taxes per a obtenció i manteniment de la patent i del 100% si s’acredita l’explotació econòmica de la invenció dins dels 4 anys des de la data de presentació o 3 anys des de la concessió de la patent.\nEls sol·licitants considerats persona física o petita i mitjana empresa (PIMEs) tenen dret a una bonificació del 50% de la taxa de presentació, IET, taxa d’examen i per a les anualitats tercera a quinta, inclosa (Art. 186.1).\nInforme de l’Estat de la Tècnica: fins el 100%\nIndependentment del tipus de sol·licitant, quan l’IET pot basar-se parcial o totalment en l’informe de recerca internacional realitzat en aplicació del Tractat de Cooperació en Matèria de Patents o l’examen substantiu pugui basar-se parcial o totalment en l’informe d’examen preliminar internacional es reemborsarà al sol·licitant el 25%, el 50%, el 75% o el 100% de la taxa, en funció de l’abast de l’esmentat informe. (Art. 183 2 i 3).\nI en el cas de sol·licituds europees o sol·licituds internacionals, hi ha cap descompte?\nEn el cas de les sol·licituds Europees, si la sol·licitud es presenta en castellà i el sol·licitant és una persona física, universitat, una organització pública d’investigació, una organització sense ànim de lucre o una PIME, és possible obtenir un descompte del 30% de la taxa de presentació i en la taxa d’examen, que es pot trobar clicant aquí, si aquesta se sol·licita en castellà.\nAixí mateix, si l’Oficina Europea de Patents (OEP) ha sigut l’encarregada de realitzar l’examen preliminar internacional en el cas de la sol·licitud internacional, la taxa d’examen de les sol·licituds europees derivada de la sol·licitud internacional es redueix un 75%.\nSi l’OEPM fos l’encarregada de realitzar la cerca d’una sol·licitud internacional, la taxa de recerca suplementària per a una sol·licitud Europea derivada de la sol·licitud internacional també es redueix.\nHi ha ajudes de l’Estat per a protegir les invencions a Espaya y a l’estranger?\nSí. Cada any es publica en el BOE una convocatòria de subvencions per al foment de les sol·licituds de patents i models d’utilitat espanyoles i a l’exterior que permeten recuperar part dels costos de les taxes oficials abonades pel sol·licitant. Clicant aquí es pot accedir a la última convocatòria del 2020 (ja tancada, però que pot servir de guia).\nAmb aquestes ajudes es pretén estimular la protecció internacional de la tecnologia d’origen espanyol per mitjà de les patents o de models d’utilitat i, més concretament, millorar la competitivitat d’empreses que, domiciliades a Espanya, emprenen la cerca de mercats estrangers,\nDes d’ABG Intellectual Property mantenim informats als nostres clients d’aquestes convocatòries puntualment i els proporcionem la documentació necessària per a que puguin sol·licitar la subvenció.\n¿Què esdevé si no puc pagar una taxa d’una sol·licitud espanyola davant de l’OEPM?\nSi la taxa de presentació i de sol·licitud de l’IET no es paga en el moment de presentar la sol·licitud o la quantitat fossi insuficient, l’OEPM donarà un termini al sol·licitant d’un mes des de la publicació del no pagament en el Bolletí Oficial de la Propietat Industrial (BOPI). En el cas de no fer-ho, la sol·licitud es considerarà desistida (Art. 18).\nEn el cas de no realitzar el pagament de la resta de taxes, l’OEPM enviarà una notificació al sol·licitant i serà necessari l’abonament d’una taxa per pagament tardaner. Aquesta taxa s’ha d’abonar en el termini d’un mes des de la data de notificació de la invitació.\nTranscorregut el termini per al pagament d’una anualitat sense haver satisfet el seu import podrà abonar-se la mateixa amb un recàrrec del 25% dins dels tres primers mesos i del 50% dins dels tres següents, fins a un màxim de sis mesos de demora (Art. 185.1). No obstant, en els següents sis mesos i fins a un màxim de temps que coincideixi amb la data aniversari de la següent anualitat, és possible regularitzar el pagament de l’anualitat no pagada abonant la taxa de regularització. En cas de no realitzar-se finalment el pagament, la patent es considerarà caducada.\nPuc estalviar diners en el pagament d’algunes taxes?\nPer lo general, les taxes tenen uns preus fixos, a excepció de la possibilitat de les reduccions o bonificacions. Tanmateix, amb un bon assessorament és possible dissenyar una estratègia que eviti el pagament de taxes addicionals, com ara les taxes per excés de reivindicacions o taxes addicionals de recerca davant l’Oficina Europea de Patents (OEP) en el cas de sol·licituds Europees o de taxes addicionals de recerca en el cas de sol·licituds internacionals.\nLa Gemma és Agent Europea de Patents i Dra. en Biologia. És assessora tècnica al Departament de Biotecnologia i Ciències de la Vida. La seva pràctica professional es centra en la preparació d’estudis de patentabilitat, la redacció de sol·licituds de patents i la tramitació de patents, així com d’estudis d’infracció en el camp de la biologia molecular, la farmacogenòmica, la teràpia gènica, la immunologia, els models animals, els mètodes de diagnòstic i la producció de substàncies farmacèuticament actives mitjançant organismes modificats genèticament.


La borrasca Friederike deixa almenys 9 morts i paralitza els transports al nord d'Europa - El temps\nLa borrasca Friederike deixa almenys 9 morts i paralitza els transports al nord d'Europa\nLes víctimes mortals són a Alemanya, Holanda i Bèlgica i a conseqüència de la caiguda d'arbres, objectes i teulades\n19/01/2018 - 11.37\nEl temporal que afecta el centre i nord d'Europa ha causat fins ara 9 morts i complicacions importants en els transports. Les víctimes mortals han estat als Països Baixos, Alemanya i Bèlgica i a conseqüència de la caiguda d'arbres, objectes de façanes o de teulades arrencades pel vent.\n severe-weather.EU (@severeweatherEU) 18 de gener de 2018\nA Alemanya, Deutsche Bahn, l'operador ferroviari, ha suspès el servei de trens a tot el país com a mesura de precaució pels efectes del temporal Friederike.\nLa #DeutscheBahn suspèn el servei ferroviari a tot Alemanya pel temporal de vent, fred i neu #Friederike. https://t.co/CyvsrosHP0\n Oriol Serra (@oriolserra) 18 de gener de 2018\nLes ratxes de vent han arribat als 203 quilòmetres per hora. Hi ha hagut retards i cancel·lacions en aeroports com el de Bonn o Düssledorf i s'han tallat ponts i trams d'autopistes per motius de seguretat, perquè el vent ha fet bolcar camions i ha tirat a terra senyals de trànsit i arbres.\nA Holanda, el servei de meteorologia ha confirmat vents de fins a 120 quilòmetres per hora. L'aeroport Schipol, a Amsterdam, ha suspès breument el trànsit aeri. I s'han paralitzat els serveis de bus i tren. Els serveis d'emergències han treballat en cases com aquesta de De Meern, on el vent ha arrencat part de la façana.\n WEATHER/ METEO WORLD (@StormchaserUKEU) 18 de gener de 2018\nMajor storm damage in Ouderkerk, the Netherlands under the effects of windstorm Friederike today, Jan 18! Report: @RobertCoomans pic.twitter.com/8XWRvVPIKz\nA Bèlgica, els serveis d'emergències han quedat tan desbordats que han demanat a la població que només els contactin en casos de risc greu. S'han suspès desenes de trens que enllacen Brussel·les amb els Països Baixos i Alemanya, i els parcs públics han quedat tancats per evitar ferits.\nAlmenys nou morts pel temporal de vent al nord d'Europa


Tercera derrota seguida del MoraBanc Andorra (86-82)\nEls tricolors han caigut a la pròrroga a Sant Sebastià\nHannah intenta una cistella.\nActualitzada 13/12/2020 a les 19:12\nEl MoraBanc ha sumat la sisena derrota l'ACB 86-82 després d'un partit d'altibaixos contra l'Acunsa GBC, marcat pel mal primer quart dels tricolors. Els homes d'Ibon Navarro han tret el caràcter per capgirar el partit, però quan el teníen pràcticament guanyat s'han deixat empatar i dur el duel a la pròrroga, on han acabat caient.\nEls tricolors han arrencat de manera lamentable, sense intensitat defensiva, perdent la lluita pel rebot, i sense encert en el tir, una circumstància que ajuntada amb la bona actuació dels locals han fet que tanquessin el primer quart 17 punts per sota amb el 30-13 que assenyalava el marcador. Un 0-5 de parcial de sortida al segon període semblava marcar el camí pel MoraBanc, i així ha estat, amb un quart que ha canviat de tendència i que ha fet arribar el matx al descans amb només dos punts de marge (37-35) pels locals.\nA la represa els tricolors s'han posat per davant i han arribat a agafar sis punts de diferència (43-49), però els bascos han tancat el quart per davant amb un gran triple de Johny Dee (53-51). Amb una gran actuació del nord-americà els locals arribaven a marxar sis punts amunt i posaven el partit complicat pels tricolors, però just quan el més calent era a l'aigüera i han reaccionat amb un parcial de 0-10 culminat amb dos triples i dos tirs lliures de Palsson que han situat l'equip sis punts per davant (67-73) a menys de dos minuts pel final. El triomf semblava al sac, però Johny Dee, amb dos triples de nous espectaculars, empatava el duel 73-73 quan només faltaven 13 segons per jugar, i tot i l'intent de tres de Clevin Hannah, el duel ha acabat anant a la pròrroga.\nAl temps extra, els bascos han arrencat superiors aprofitant la precipitació dels tricolors, i tot i un final d'infart amb opcions per tots dos, s'han acabat enduent el matx per 86-82.\nClevin Hannah, amb 22 punts, ha estat el màxim anotador dels tricolors, i també el jugador més destacat amb 18 de valoració.\nAdeu copa !!!\nOscar va dir..Partit perdut de forma inexplicable.\nPenso que aquest any patirem molt a la posició de pivot.\nTunde voluntarios pero li falten cm, Malik esperavem més d'ell pero no es un pivot poderos i Mouussa quan agafi la forma s'haura acabat la temporada.\nCrec que sera una temporada per oblidar.\nPartit perdut de forma inexplicable.\nUna de les pitjors cagades en la historia recent del club\nAquesta temporada durara ben poc\nXavi va dir..El més preocupant són les lesions. Alguna cosa no s' està fent bé des dels preparadors físics.\nSobre el partit, força lamentable: pràcticament sense pivots i manca de grapa defensiva.\nAlguna noticia de Moussa? O desaparegut en combat?\nEl més preocupant són les lesions. Alguna cosa no s' està fent bé des dels preparadors físics.\nguanyant de 6 i es deixen perdre aixi vergonyos !!!\npartit realment lamentable\nDerrota dura contra un equip inferior i amb errades finals inexplicables. Pero aixi es aquest esport, almenys ens hem refet del primer cuart i hem demostrat caràcter. Ànims i força a l'equip segur que els bons resultats tornaran. Força Andorra!!


Es faran sempre en diumenge i arrancaran el proper 3 de febrer i continuaran fins a finals de juny\nEl Prat de Llobregat ha ampliat la seva oferta de visites guiades als Espais Naturals del Delta del Llobregat. A la visita guiada que ja s'estava fent a la pineda de Can Camins, s'afegeixen també visites als espais naturals del riu Llobregat i als edificis dels Carrabiners i el Semàfor. Es tracta de visites organitzades pel Consorci dels Espais Naturals del Delta del Llobregat, amb la col·laboració de l'Ajuntament del Prat de Llobregat.\nLes visites guiades es faran sempre en diumenge i arrancaran el proper 3 de febrer i continuaran fins a finals de juny (exceptuant el 17 de febrer en què no es farà cap visita a causa d'una prova esportiva). El primer diumenge de mes les visites seran a Can Camins, el segon i el quart als Espais Naturals del Riu i el tercer a l'edifici dels Carrabiners i el Semàfor. Hi haurà una primera visita a les 10 h i una segona a les 12 h. Amb aquesta ampliació de l'oferta, es vol donar a conèixer una major part del territori i alhora aprofundir en la conscienciació ciutadana pel que fa a la necessitat de preservar-lo.\nAquestes visites són gratuïtes i estaran guiades per un educador o educadora ambiental. No cal inscripció prèvia i hi podran participar en cada visita un màxim de 25 persones. Es pot trobar més informació sobre horaris i punt de trobada al web de l’Ajuntament del Prat i al web dels Espai Naturals del Delta.\nTres espais naturals\nLa pineda de Can Camins està formada per gairebé 30 hectàrees de pi pinyer, que conformen una de les arbredes més ben conservades del litoral català. A banda dels pins predominants, permet contemplar orquídies silvestres i alguns fongs poc habituals a més d'aus forestals. La pineda forma part de la Xarxa Natura 2000.\nEls espais naturals del riu inclouen els estanys de Cal Tet i de Cal Arana, aiguamolls plens de vida a la desembocadura del riu Llobregat. A més dels estanys, hi ha canyissars, prats humits on pasturen cavalls i una bona diversitat d'aus que es poden contemplar des dels aguaits instal·lats. També hi ha la possibilitat de pujar als miradors, des d'alguns dels quals s'albira la platja protegida, reserva natural tancada al públic.\nPrograma "Apropa't al Delta"\nL'Ajuntament del Prat també impulsa el programa Apropa't al Delta, dirigit especialment a infants i joves. Amb trenta anys d'història, les visites escolars al Delta del Llobregat són ja el programa més antic pel que fa a l'oferta d'activitats d'educació mediambiental que funciona a Catalunya. El 1987, el Prat de Llobregat va començar a oferir, de forma pionera, la possibilitat de visitar el delta del Llobregat amb una doble finalitat, d'una banda donar a conèixer el seu territori, i d'altra conscienciar la ciutadania, en especial als més joves, de la necessitat de preservar-lo.\nRedacció / Fotos: Aj. El Prat de Llobregat-Turisme Consell-Arxiu


A l'Ara: diciembre 2011\nPer què sóc cristià\nEvangeli segons Joan ,8,1-11. Després de passar la nit al mont de les Oliveres, Jesús va anar al temple de Jerusalem i aviat començà a parlar amb la gent que se li acostava. Els "gramàtics" (així anomena Joan els mestres de la llei) li van portar una dona que havia comès adulteri i posant-la al bell mig li van preguntar quin càstig mereixia. En lloc de respondre, Jesús es va ajupir i va fer com si escrigués sobre el terra alguna cosa amb el dit. Com que els "gramàtics" van insistir, aixecà el cap i els digué: "Aquell de vosaltres que no tingui pecat, que tiri la primera pedra". Després va continuar, com diu el text, fent grafies al terra amb el tou del dit. Enfrontats a aquest repte, els "gramàtics" es van retirar, "començant pels més vells". La dona va romandre al mig fins que Jesús, que fins llavors l'havia observat de baix a dalt, es va posar dret i li digué: "Si ningú no t'ha condemnat, jo tampoc no et condemno". L'escena és tan sorprenent que la majoria dels artistes han considerat més pietós reservar el centre per a Jesús, malgrat que Joan diu dues vegades que estava ocupat per la dona. En situar-la al centre oposa, de fet, les mirades altives dels "gramàtics", que, des del pedestal de la llei, veuen una adúltera, i la de Jesús, que ho observa tot des de baix. Però no hauríem de precipitar-nos criticant els mestres de la llei, perquè la subjecció dels jueus a les seves normes ancestrals els ha permès sobreviure mentre al seu voltant naixien i s'enfonsaven imperis que semblaven indestructibles.\nIsrael va començar a ser un poble quan Moisès li va donar la llei gravada a la roca del Sinaí. Per això en la decisió de mantenir diàfan el solc del cisell sobre la roca hi ha una noble voluntat d'afirmació col·lectiva. És, doncs, sorprenent que davant els "gramàtics" Jesús es dediqui a escriure sobre el terra sense deixar cap grafia perdurable. Els lectors jueus i musulmans dels Evangelis sempre s'han sorprès que gairebé no contenen preceptes. Així és. On els jueus i els musulmans tenen la Torà o la xaria els cristians tenim teologia. Hem d'interpretar Déu amb les nostres llums. En certa manera podem dir que el cristianisme és anàrquic. El cristià que vol afirmar la seva fe més que obeir una llei ha d'imitar Déu mitjançant el goig de l'estima incondicional al proïsme. Òbviament, només es pot ser un cristià honest aprenent a conviure amb l'experiència del fracàs davant d'aquest projecte hiperbòlic. No es pot estar a l'altura del model, però per ser cristià no es pot renunciar al repte d'observar el món des de baix, que és la posició que permet entendre el patiment i la vergonya de l'altre i, d'aquesta manera, el singularitza davant el dit uniformitzador de la llei. El dolor és invisible per a la llei. En aquest sentit, l'escena evangèlica mostra la diferència radical entre la mirada política i la mirada cristiana. Al meu parer hi ha aquí dues maneres diferents d'interpretar el precepte bíblic que institueix l'home com a guardià del seu germà. La mirada de Crist no es dirigeix a "l'home", sinó a una dona concreta en una situació concreta. No és una mirada legal, sinó amorosa i, per això mateix, sensible al seu dolor i a la seva vergonya. L'amor és més clarivident que qualsevol imperatiu, legal o ètic, perquè és capaç de transformar l'experiència solitària del dolor en experiència solidària de reconeixement.\nAl cristianisme, a diferència de l'islam o el judaisme, la llei no pot delimitar la conducta del creient i, en conseqüència, difícilment pot donar resposta a les demandes de la vida en comú. Una teologia política cristiana és problemàtica perquè al cristianisme hi ha latent una desconfiança profunda sobre la capacitat de la llei per posar fi al dolor humà. No hi ha cap llei que pugui satisfer les demandes de l'amor. Per això mateix Europa és essencialment cristiana: mai no ha sabut sentir-se còmoda amb les lleis -necessàriament imperfectes- que es dóna a ella mateixa. Europa és un projecte desmesurat i irrenunciable.\nA Jacint Bassó, amic.\nPublicado por Gregorio Luri en 2:03 2 comentarios:\nLa bombolla ideològica\n"Ja saps -em va dir una veu inconfusible a través del mòbil- que estic dissenyant un màster sobre creixement sostenible i em preguntava si podries ajudar-me, perquè en aquestes coses fa bo començar pels grecs". "Pels grecs?" "Segur que algun grec en va dir alguna cosa". "¿Sobre creixement sostenible?" "Per a la bibliografia, més que res". "Doncs cita Memònides de Moronea". "Espera, que en prenc nota..." "Me-mò-ni-des de Mo-ro-ne-a". "¿Què va dir?" "Va escriure una obra en dotze llibres, De turpidine . Alguns creuen que els fragments conservats tracten de sostenibilitat..." "Ja m'ho semblava que podria comptar amb tu!"\nVaig recordar aquesta absurda conversa en llegir a The Wall Street Journal que el ministre d'educació xinès està estudiant diverses mesures per reduir el nombre de llicenciatures. Una és destituir els degans de les facultats que tinguin més del 60% dels seus llicenciats aturats. En recordar-la vaig veure clar que el que realment havíem inflat tots plegats aquests darrers anys no havia estat una bombolla immobiliària, sinó una bombolla ideològica. Potser per fer-nos una idea precisa de la seva dimensió cal començar acceptant que els xinesos són, en un món sense fronteres, els nostres veïns i que estem competint per les mateixes feines. El que vull dir és que ens cal mirar cara a cara la realitat que ens envolta i, si pot ser, des de fora d'Europa. Ens adonarem llavors que això de la societat líquida és una broma de mal gust quan el que ens falta és liquiditat, cada dia se'ns fa més lamentable l'absència d'institucions fortes i estables i continuem sospirant per un amor segur i una feina alegre.\nLa natura no és líquida, és indomesticable, però havíem cregut que era un artifici. El que havíem decretat no havia estat, com deia Fukuyama, la fi de la història, sinó la fi de la natura. "La família és un mite", proclamava no fa gaire un intel·lectual progre al CCCB. Ens crèiem autoritzats a desmuntar les petites i fràgils -però reals- instàncies de solidaritat a petita escala, com la família o les esglésies, perquè volíem una Solidaritat amb majúscula, que garantís el benestar per a tothom, però amb l'aigua de la crisi al coll descobrim que no hi ha institució més solidària que la família, que no podem prescindir ni de Càritas ni del Banc d'Aliments i que no tenim substitut per a l'esforç generosament solidari del bon ciutadà.\nEns havíem oblidat de la naturalesa perquè ja en teníem prou amb el paisatge, el turisme d'aventura i l'ecologia. Pensàvem que no hi havia res que per naturalesa fos una situació humana i, per tant, que no hi havia en la naturalesa cap indicació sobre la manera correcta de viure. L'arbre de la ciència del bé i del mal produïa tota mena de fruits. Fins i tot ecològics, baixos en calories i amb molta fibra. Tothom se'n podia servir en la festa del multiculturalisme. La revolució pendent era la de la transformació de les relacions humanes d'acord amb el criteri de la utilitat a curt termini. La fidelitat a la paraula donada era una cosa a renegociar cada dia. L'home psicològic havia substituït l'home polític.\nSense cap referent objectiu de progrés, el progressisme s'havia transformat en innovacionisme. Que ho hem sentit de vegades això de "cal innovar!", com un imperatiu categòric. I de sobte descobrim que les classes socials mai no havien desaparegut, i que a Catalunya voten CiU i el PP, o que no podem tirar el poder per la finestra sense que se l'apropiï el primer pinxo que passi pel carrer. Altres mons són, en efecte, possibles, però només n'hi ha un de necessari, perquè com deia Horaci -i aquesta és la clau de l'assumpte- " naturam expelles furca, tamen usque recurret ". És a dir: per molt que t'afanyis a allunyar-la amb una forca, la naturalesa sempre torna.\nNota: Memònides es pot traduir com el que té aspecte de dropo . Moronea si existís seria la ciutat dels babaus . La inexistent De turpidine tractaria De les bestieses . Potser hauria d'haver recomanat L'elogi de la negligència , de Frontó.\nPublicado por Gregorio Luri en 8:04 No hay comentarios:


Reconeixement a Sant Pau en la Jornada de Cloenda de la Societat Catalana de Psiquiatria i Salut Mental - Current Affairs\nEl Servei de Psiquiatria de Sant Pau ha estat triplement guardonat en els Premis de la Jornada de Cloenda 2016-2017 de la Societat Catalana de Psiquiatria i Salut Mental. Carlo Alemany, Elisabet Casellas i Conrad Molins, tots ells professionals del Servei de Psiquiatria del nostre Hospital, han estat reconeguts pels seus treballs en diferents categories.\nXXI Premi a la Millor Comunicació:\nPrimer premi: Carlo Alemany, metge resident del Servei de Psiquiatria, per “La re-estimulació en la teràpia electro-convulsiva: una qüestió de temps?\nSegon premi: Elisabet Casellas, psicòloga resident del Servei de Psiquiatria, per “Millora la intervenció psico-educativa grupal breu el curs del trastorn bipolar?\nVI Premi Reptes Clínics del Dia a Dia: Conrad Molins, metge adjunt del Servei de Psiquiatria per “IMAO fins al final”.


¿Jusapol és el sindicat de Vox?\nLes imatges i les paraules a vegades traeixen. Hannelore Foerster / Getty Images\nAls comandaments policials fatxes, si els dius fatxes s'ofenen i t'acusen d'insultar tota la policia. No es confonguin; el problema no és mai la policia en si, una institució imprescindible, sinó que s'hi normalitzi el predomini d'aquells que menyspreen els drets civils dels ciutadans, alhora que glorifiquen l'autoritarisme i l'abús de poder.\nJo no pateixo cap mena de complex progre amb els uniformes i la força pública. Recordo quan vaig trucar al portaveu de l'Associació Unificada de la Guàrdia Civil perquè pengés temporalment l'uniforme i es presentés a les eleccions per Podem. Avui continua al Congrés, donant la cara pels treballadors del metall de la seva Cadis i pels professionals de les forces armades i de les FSE. No m'ha agradat mai aquest classisme que entén que el treball policial és impropi de gent d'esquerres o aquesta candidesa segons la qual si ets d'esquerres no pots opositar per ser jutge o policia.\nAdmeto que no m'agraden els polis que s'assemblen a Starsky i Hutch o a Torrente, ni tampoc m'agrada Cops (la sèrie que Paramount Network va haver de suspendre el 2020 arran del rebuig social que generava després de l'assassinat de George Floyd), però admiro els policies que s'assemblen a Lester Freamon, a Kira Greggs i fins i tot a Jimmy McNulty. N'hi ha i n'he conegut uns quants.\nA Jusapol hi manen policies fatxes parapetats en la reivindicació de la igualtat salarial\nI sí, penso que a Jusapol hi manen policies fatxes parapetats en la reivindicació de la igualtat salarial. Només cal llegir els grups de WhatsApp de Jusapol que diferents investigacions periodístiques han donat a conèixer per apreciar-ne el biaix ultra. En les seves declaracions públiques no només hi trobem justificacions de totes i cadascuna de les intervencions policials abusives acreditades amb vídeos, sinó també pronunciaments obertament contraris als drets civils. Els sembla fatal, en particular, que la premsa i els ciutadans puguin enregistrar en vídeo les actuacions de les UIP. No entenc per què a un antiavalots que actuï conforme al reglament li hauria de preocupar el fet de ser gravat.\nPenso que el proclamat apoliticisme de Jusapol és una presa de pèl. Si tan apolítics diuen que són, potser no s'haurien de deixar estimar tant per la ultradreta amb què es manifesten. L'entossudiment sectari dels portaveus de Jusapol els va portar a qualificar de “porqueria” la premiada sèrie de Rodrigo Sorogoyen Antidisturbios, una sèrie que, paradoxalment, el que aconsegueix és fer que l'espectador empatitzi amb les difícils situacions de pressió i els drames humans que provoca la feina de les Unitats d'Intervenció Policial entre els seus propis membres.\nJusapol es queixava l'altre dia d'unes declaracions meves a la ràdio (i això que jo ja no soc ningú) en què opinava que hi ha un biaix ideològic evident en les intervencions dels antiavalots. Els passo unes quantes dades, només de Madrid, perquè jutgin vostès mateixos. Cassolada contra el govern espanyol a Núñez de Balboa (un dels barris més acabalats de Madrid) el maig del 2020: tot i que la protesta va interrompre il·legalment el trànsit, en un context de restriccions per la pandèmia, les UIP ni van aparèixer. Concentració d'associacions veïnals el 18 de setembre del 2020 contra els confinaments selectius que afectaven els barris treballadors: hi va haver càrregues, manifestants ferits i detencions a Vallecas. Homenatge a la División Azul el 13 de febrer, en què es va fer ostentació de simbologia nazi i es va arribar a dir des de la tribuna d'oradors que “el jueu sempre és culpable”: no només els antiavalots no hi van intervenir, sinó que, segons Interior, “els agents de la Policia Nacional no van registrar incidències i no es va denunciar cap assistent”. Manifestació en defensa de la sanitat pública el 28 de febrer, on es van presentar provocadors del grup neonazi Bastión Frontal: hi va haver un sol detingut, un sindicalista de la CGT que havia convidat els neonazis a marxar. Manifestació neonazi a Chueca l'1 d'abril en què, entre altres gentileses, es corejava “Fora mariques dels nostres barris”: no hi va haver càrregues ni detencions… I així podríem posar desenes d'exemples a tot l'Estat fins a arribar a Cadis aquests dies. No és que el vegi jo, el biaix ideològic, és que és impossible no veure'l.\nEsperem que la concentració de Jusapol de dissabte sigui un exemple del civisme que cal suposar de funcionaris públics dedicats a servir i protegir\nDavant la seu de Podem hi ha una acadèmia que prepara futurs policies. Un matí, mentre Isa Serra feia unes declaracions a l'entrada, un grup dels xavals de l'acadèmia se n'hi van anar. Un dels nois va comentar que estava d'acord amb el que deia l'Isa. Un altre li va contestar: ja et passarà la ximpleria quan entris al cos. Aquest és el primer dels problemes: que els policies demòcrates i progressistes, que n'hi ha, ho tenen sempre molt difícil per treure el cap amb els comandaments i l'ambient dominant. El segon problema és que el ministeri de l'Interior no fa el que hauria de fer. El PSOE gairebé mai no ha fet el que havia de fer i podia fer quant a les FCSE. Això m'ho han dit molts policies progressistes i és, d'altra banda, evident.\nEnric Juliana escrivia l'altre dia que no sabia si la tanqueta que van treure les UIP a Cadis era un gest d'autoritat de Marlaska cap als treballadors o un gest d'autoritat de les UIP cap al govern espanyol. Aquest dissabte es manifesta Jusapol. Esperem que no se saltin els cordons policials com van fer a l'entrada del Congrés davant la passivitat dels seus companys; esperem que la concentració sigui un exemple del civisme que cal suposar de funcionaris públics dedicats a servir i protegir; esperem no sentir-hi ni insults ni discursos ultres; esperem que no es facin fotos abraçats als caps de Vox; esperem que no traslladin la imatge de ser el sindicat policial de la ultradreta. Una cosa sí que els asseguro: dissabte no veurem tanquetes.


L'alcaldessa de la Jonquera demana màxima precaució per reduir els contagis Aliot impulsa un decreto municipal para la apertura de tiendas en el centro de Perpiñán L'Ajuntament de Castelló d'Empúries fa un estudi d'habitatges buits del municipi per incentivar el lloguer social El Club Esportiu Mossos d'Esquadra i Club Vela Blanes signen un conveni de col·laboració d'àmbit esportiu i solidari\nAlt Empordà - 11/08/2020 - 14:38\nL'aforament serà limitat i per tal de poder assistir als concerts serà necessari fer la reserva\nAquest dijous 13 d'agost, torna el Jazz a Empuriabrava. Enguany, les circumstàncies han fet que els concerts es traslladin a l'escenari de la Platja d'Empuriabrava, un espai a l'aire lliure que permet mantenir més distància entre el públic. Els concerts es portaran a terme els dies 13, 20 i 27 d'agost a les 22 h, i acolliran tres generacions de músics de casa nostra.\nLa formació "Orgànic Ensemble" serà l'encarregada d'obrir el festival aquest dijous 13 d'agost. El quintet, reunit per a l'ocasió, és una generació de músics amb molts anys de swing al seu currículum. Liderats per l'extraordinari Benjamín León (orgue hammond), acompanyat de bateria, guitarra, saxo i trompeta; el quintet recorda les formacions de la branca del jazz més connectada al blues, homenatjant a organistes com Milt Buckner, Wild Bill Davis o Jimmy Smith, entre d'altres.\nEl segon concert tindrà lloc dijous 20 d'agost i anirà a càrrec de la "Barcelona Jazz Orquestra" (BJO). Considerada com una de les grans Big Bands d'Europa, la BJO ha actuat amb figures cèlebres com Benny Golson, Phil Woods, Jon Faddis, Frank Wess i ha participat a festivals europeus de renom com San Sebastián, Bayonne, Ramatuelle, Marciac o al Lincoln Center de Nova York.\nPer últim, "Las Niñas de Barcelona" tancaran el Festival el dia 27 d'agost. El sextet està format per una nova generació de sis joves que s'han fet un nom, com Magalí Datzira, Eva Fernandez, Rita Payes o Lucia Fumero. Multiinstrumentistes (instrument i veu), amb una base rítmica de piano, bateria i contrabaix, i tres vents (saxo, trombó i flauta). Amb elles gaudirem d'una vetllada de Bossa Nova i Standards de Jazz.\nL'aforament serà limitat i per tal de poder assistir als concerts serà necessari fer la reserva d'entrada a www.castello.cat o a les oficines de turisme del municipi (972 15 62 33 / 972 45 08 02). L'ús de mascareta serà obligatori.\nL'alcaldessa de la Jonquera demana màxima precaució per reduir els contagis\nAliot impulsa un decreto municipal para la apertura de tiendas en el centro de Perpiñán\nL'Ajuntament de Castelló d'Empúries fa un estudi d'habitatges buits del municipi per incentivar el lloguer social\nEl Club Esportiu Mossos d'Esquadra i Club Vela Blanes signen un conveni de col·laboració d'àmbit esportiu i solidari\nMarc Lamuà: El pressupost a Comarques Gironines puja un 56% respecte a l'anterior\nL'alcaldessa de Girona rep el conseller d'Empresa i Coneixement de la Generalitat de Catalunya\nL'Ajuntament de Girona treballa en la diagnosi dels centres educatius\nLa 55a edició de la Fira del Dibuix i la Pintura de Girona se celebrarà en format digital\nLa Policia Municipal de Girona realitzarà uns 90 controls de circulació aquest cap de setmana\nLa Policía Nacional detiene a dos reclutadores de DAESH


Club Basquet Lleida > Notícies > ELS TUITS DEL CAP DE SETMANA. 28/29 D’OCTUBRE\nELS TUITS DEL CAP DE SETMANA. 28/29 D’OCTUBRE\n1. En un partit un tant espès el Sènior AQUAGAN ho resolia en un inici de 3r quart on hem agafat un marge que ha estat suficient. 4 victòries són una xifra que haguéssim signat amb ulls tancats abans de començar la Lliga. Ara venen 2 partits que poden marcar la classificació d’aquesta 1a Fase.\n2. També el Sènior MARQUÈS tenia un inici bastant dubitatiu i de no massa encert (27 punts a la mitja part). També ho resolia en un 3r on ha estat superior i pràcticament enterrava l’opció de victòria de les barcelonines. Cinquena seguida que ens col.locarà en una molt bona posició.\n3.El Sènior TEBA’S DECORACIÓ jugava curiosament divendres i dissabte contra els 2 equips de Vallfogona. Divendres a Cappont contra el que estava imbatut i ho resolia amb eficàcia (+14). Dissabte a fora també ho resolia sense excessius problemes (+16). Ja som líders en solitari!!\n4. El Júnior LLEIDA NET jugava una primera part espantat i amb el braç encongit pel nivell del rival. El Sant Adrià lider intractable ens passava per sobre. A la segona, quan vam jugar més com sabem, fèiem uns millors parcials. Mai es pot jugar amb por!!\n5. El Júnior CALLES ADVOCATS feia una 1a part magnífica, especialment a nivell defensiu (17/23). A la segona però hem estat molt més tobes i el rival ens ha superat amb un parcial suficientment gran que ens ha deixat sense opcions bastants minuts abans del final.\n6. El Cadet LLEIDA.NET després de 3 jornades amb victòria com a visitant, s’estrenava a casa contra el Barça. Partit ofensivament bo (90 punts) però millorable en defensa (75 punts encaixats). Contem els partits per victòries. Ara hem d’estar encara millor, ve una part de calendari més difícil.\n7. El Cadet ROC ROI es desplaçava a Terrassa on el conjunt local va ser força superior. No vam tenir opcions. Dos quarts on vam fer coses interessants i vam competir. Dos quarts on no vam fer el que tocava i el vaixell naufragava.\n8. El Cerdanyola, líder imbatut, va ser un rival molt superior a l’Infantil OPEL LLEIDAMÒBIL. Vam fer molts pocs punts i ens va faltar caràcter després dels 2 primers quarts on vam estar força bé. Per aquí és per on hem de començar.\n9. El Preinfantil EKKE A de l’A1 Catalana anava a jugar a Sant Feliu contra el Barça. Elles encara no havien saludat la victòria. Dissabte tampoc. La primera part ja vam agafar una renda suficient (21/35) per jugar amb certa tranquil·litat. A la segona vam confirmar una victòria que ens situa segones de grup.\n10. El Preinfantil EKKE B Territorial rebia a un Binèfar que es presentava sol amb 7 jugadores. La superioritat nostra va ser des del principi fins al final. El diumenge un repte contra l’equip que va empatat amb nosaltres a la classificació: el Torà. Som-hi!!\n11. El Mini LUÍS LAX AUTOCARS patia la 1a derrota de la temporada. Potser no l’esperàvem però el Tàrrega va fer un partit força bo. Nosaltres, sobretot, a la segona part no vam estar massa inspirades. Aquest grup promet. Quatre equips (dos nostres) on tots poden guanyar a tots.\n12. El Mini UNICARS PONENT es sobreposava de les dues derrotes seguides. El Vedruna de Balaguer no va ser rival per un equip que va millorar coses respecte a altres partits. Queda un partit per acabar la 1a volta i, en principi, hauria de sumar la tercera en cinc partits.\n13. El Mini AXIS FISIOTERAPEUTES anava a Fraga. I en el mateix partit va ensenyar dues cares. Mal principi on les fragatines van agafar una renda de punts una mica gran i una molt bona segona part. Ens va faltar regularitat.\n14. El Premini, que debutava el cap de setmana passat amb derrota, podia provar el gust de la victòria en el seu desplaçament a Tàrrega. Sempre va bé, per l’autoestima, per la motivació,…. guanyar partits malgrat, és obvi, no és el més important.\n15. Les nenes de l’Escola, així com les preminis, tenien la seva 1a Trobada. Va ser a Binèfar i la il.lusió de totes les nenes per jugar (moltes per 1r cop) era immensa. El primer que toca, i es va fer evident al poble de la Franja, és que el primer que cal distinguir són les dues fases: atac i defensa.\nLA TROBADA DE LES XARXES\nUn tuit de John Cotton dedicat especialment als coaches: “SI TE ATREVES A ENSEÑAR, NO DEJES DE APRENDER”


Un mort i quatre ferits en un atac a París\nDos dels ferits es troben en estat greu\nUna persona amb un ganivet ha atacat a diversos vianants\nActualitzada 12/05/2018 a les 22:53\nAl menys una persona ha mort i quatre han resultat ferides en un atac efectuat al centre de París per un home armat amb un ganivet. L’agressió s’ha dut a terme al districte dos de la capital francesa, a la zona d’Òpera Garnier, una àrea molt transitada perquè hi ha molts teatres, bars i restaurants.\nL’atac ha tingut lloc al voltant de les deu de la nit quan un home ha començat a apunyalar indiscriminadament diversos vianants. Segons el mitja Europa 1 l’home ha cridat «Allah Akbar» (Alà és gran) en el moment de l’agressió. La policia ha aconseguit abatre l’home i per ara, no ha confirmat que hagués cridat aquesta consigna. El govern francès ha informat que dos dels ferits es troben en estat crític i els altres dos pateixen ferides lleus.\nTres anys de l'1-O: Ni aplicació del ...\nEl Ministeri de Ciència subvenciona 25 ...\nEl Govern reivindica que després de la ...\nComenta el contingut : Un mort i quatre ferits en un atac a París


Ajuts directes de 5 milions d'euros - Federació d´Associacions d´Artesans d´Ofici de Catalunya\nAjuts directes de 5 milions d’euros\nUs traslladem aquesta informació sobre la línia d’ajuts directes pels organitzadors d’activitats firals afectats per la Covid-19:\nA partir de dijous a les 9 hores es podran sol·licitar els ajuts directes adreçats a organitzadors d’activitats firals obligats a cancel·lar-les o que, tot i celebrar-les, han patit pèrdues de més del 50% dels ingressos i/o del nombre d’expositors respecte l’edició anterior o han hagut d’optar pel format virtual o híbrid.\nEls ajuts consistiran en una aportació màxima per activitat firal de 6.000 euros (fins a 49 expositors), de 12.000 euros (entre 50 i 100 expositors) i de 18.000 (més de 100)\nTambé s’hi podran acollir els organitzadors d’activitats firals amb recinte fix i cobert: els ajuts seran de 10.000 euros (recintes de menys de 2.000 metres quadrats), 20.000 euros (entre 2.000 i 5.999 metres quadrats) o 45.000 euros (més de 6.000 metres quadrats)\nEls ajuts es podran demanar fins el 30 de març a les 14.00 hores\nEl Departament d’Empresa i Coneixement obre demà dijous, 18 de març, a les 9 hores, el tràmit de Canal Empresa per sol·licitar els ajuts directes de la línia de 5 milions d’euros adreçada a organitzadors d’activitats firals obligats a cancel·lar-les o que, tot i celebrar-les, han patit pèrdues de més del 50% dels ingressos i/o del nombre d’expositors respecte l’edició anterior o han hagut d’optar pel format virtual o híbrid. El Diari Oficial de la Generalitat de Catalina (DOGC) ha publicat avui la convocatòria d’aquests ajuts que es podran demanar fins el proper el 30 de març a les 14.00 hores.\nL’objectiu d’aquesta línia, gestionada pel Consorci de Comerç, Artesania i Moda (CCAM), és contribuir a pal·liar les afectacions econòmiques derivades de les restriccions aprovades el 5 de març passat amb la resolució SLT/612/2021, que suspèn la celebració presencial de fires comercials, i que s’afegeixen a les diverses mesures de contenció establertes des de la declaració de l’estat d’alarma, el març de l’any passat.\nBeneficiaris: organitzadors d’activitat firals\nS’hi podran acollir els organitzadors d’activitats firals que constin inscrits al Registre d’Activitats Firals de la Direcció General de Comerç, per la celebració d’activitats firals també inscrites al Registre que tinguin una durada mínima d’una jornada (matí i tarda) i màxima de 15 dies consecutius, amb un màxim de dues edicions l’any, que reuneixin una pluralitat d’expositors en un recinte identificable, ja sigui tancat o a l’aire lliure, amb serveis adequats per als expositors i visitants.\nQueden exclosos els congressos, les activitats amb finalitats culturals, educatives, científiques, cíviques, o socials, les activitats promocionals o de venda de qualsevol tipus organitzades per establiments comercials o empreses especialitzades, i els mercats adreçats al públic en general amb venda directa i retirada de mercaderia, encara que rebin la denominació tradicional de fira.\nLa línia d’ajuts donarà cobertura als dos àmbits següents:\n1. Ajuts per a organitzadors d’activitats firals per activitats suspeses, celebrades amb pèrdues de més del 50% o realitzades en format virtual o híbrid: s’hi podran acollir els organitzadors que s’han vist obligats a suspendre l’activitat quan ja havien fet despeses, i els que les han realitzat però han hagut de reduir el nombre d’expositors i/o els ingressos en més del 50% en relació amb l’edició anterior, o bé han hagut d’optar per realitzar l’activitat en format virtual o híbrid (combinant formats presencial i digital).\nCal que els organitzadors no realitzin més de 15 activitats firals l’any. Així mateix, les activitats firals afectades havien d’estar inscrites al Registre d’Activitats Firals de la Direcció General de Comerç, en el moment en què es van suspendre, i programades en el període comprès entre el 14 de març de 2020 i la data d’avui.\nEls ajuts consistiran en una aportació única per activitat firal afectada. L’import serà d’un màxim de:\nFins a 49 expositors: 6.000 euros/activitat firal\nEntre 50 i 100 expositors: 12.000 euros/activitat firal\nMés de 100 expositors: 18.000 euros/activitat firal\nL’import es definirà en funció del nombre d’expositors i del prorrateig entre el total de sol·licituds presentades.\n2. Ajuts per a organitzadors firals amb recinte fix i cobert, on se celebrin almenys dues activitats firals anuals.\nEls ajuts consistiran en una aportació única en funció dels metres quadrats del recinte firal. Els imports seran els següents:\nMenys de 2.000 metres quadrats: 10.000 euros\nEntre 2.000 i 5.999 metres quadrats: 20.000 euros\nDe 6.000 a 50.000 metres quadrats: 45.000 euros\nPer rebre l’ajut, els sol·licitants s’han de comprometre a continuar organitzant activitats firals quan les circumstàncies ho permetin i a realitzar, com a mínim, una nova edició de l’activitat firal per a la qual es rep la subvenció.\nPresentació telemàtica de la sol·licitud i control posterior per agilitar la tramitació\nLes sol·licituds s’hauran de presentar telemàticament a través del Canal Empresa, omplint el model formalitzat que es pot trobar al web del Canal Empresa, del Consorci de Comerç, Artesania i Moda (CCAM), o el Departament d’Empresa i Coneixement. En cas que l’organitzador de l’activitat firal sigui un ens públic (ens local o entitat depenent), la sol·licitud s’ha de presentar a través de la plataforma de tramitació EACAT.\nLa sol·licitud inclourà una declaració responsable acreditant que es compleixen els requisits previstos a les bases. No s’exigirà cap altre requeriment per a l’atorgament de la subvenció i el control del compliment dels requisits es farà a posteriori.\nCompatibles amb altres ajuts fins un màxim de 800.000 euros\nLes subvencions s’atorgaran amb criteris de concurrència no competitiva. Els sol·licitants podran consultar si se’ls ha atorgat l’ajut al tauler electrònic de la Generalitat.\nAquests ajuts es poden acumular a altres subvencions o ajuts públics i/o privats ja sol·licitats procedents de qualsevol administració, de la Unió Europea o d’organismes internacionals fins a un llindar màxim de 800.000 euros en ajuts acumulats, en compliment de les darreres decisions de la Comissió Europea relatives al Marc Temporal de les mesures d’ajut per donar suport a l’economia en el context de la Covid-19.


L’Escola d’Art viatja a la fira del Moble de Milà | EASD Alcoi.\nL’Escola d’Art viatja a la fira del Moble de Milà\nÀngel Pérez, Cap del Departament d’Interiorisme de la Escola d’Art i Superior de Disseny d’Alcoi, ha explicat que van anar a veure les noves tendències i que “destacaven varies, la imatge, el reciclatge, ecologisme o les qüestions energètiques”. Pérez ha destacat també l’espectacularitat de l’exterior de la fira on també hi havia grans dissenys. “Hi ha que decidir-se a fer, deurien d’atrevir-se i fer” ha conclòs Àngel Pérez.\nEduard Corbí, també professor, ha informat que “aquest viatge els ha permès anar descobrint com està el moment actual de l’espai de habitat modern”.\nEls alumnes han destacat tots la gran oportunitat que els ha suposat aquesta visita. Per a Aaron Moncho la visita a Milà “m’ha obert la ment per a interaccionar espais i presentar dissenys i ambients”, coses que es podrien fer a Alcoi. Ell va proposar fer un recorregut d’il•lustracions anant pels llocs mes coneguts o col•locar globus en un pont, el que, segons Aaron, ajudaria a “traure Alcoi endavant”.\nJudith Chamorro també ha recalcat que aquest viatge li ha aprofitat per “obrir la ment, créixer, i poder tindre més idees”, ja que ha vist coses impressionants.\nPer la seua part, Laia Victoriano diu que gràcies a aquesta experiència “he perdut la por a experimentar”.\nTambé ha estat “una experiència, nova, espectacular i que ha fet que puguen tindre noves idees” per a Iván Conca.\nPer últim, Eduard Corbí ha recordat que aquesta activitat respón a la dinàmica del centre de anar als llocs on es poden descobrir les noves tendències i ha animat a la gent amb interès i inquietud pel disseny a que acudisca a l’Escola d’Art i Superior de Disseny d’Alcoi.\nAcí pots veure el vídeo de la roda de premsa.


En compliment de la Directiva 2000/31 / CE, del Parlament Europeu i del Consell, de 8 de juny, relativa a determinats aspectes dels serveis de la societat de la informació, de la Directiva 98/27 / CE, del Parlament Europeu i del Consell i la Llei 34/2002, de 11 de juliol de Serveis de la Societat de la Informació i del Comerç Electrònic aquest lloc web és titular de Associació AGAM.\nDenominación comercial: ASSOCIACIÓ AGAM\nTitular: ASSOCIACIÓ AGAM\nDomicilio social: C/Nàpols, 338-escl.Dreta-1º3ª 08025 BARCELONA\nTelèfon: 619 736 977\nDirección de correo electrónico: info@associacioagam.org\nAquest Avís Legal regula l’accés i utilització de la pàgina web www.associacioagam.org (en endavant la «Web»). S’entén que tenen la consideració d’usuaris totes les persones que accedeixin, naveguin i / o utilitzin serveis i activitats de la web.\nEl simple accés a aquest lloc web no suposa establir cap tipus de relació comercial entre l’usuari i ASSOCIACIÓ AGAM.\nL’usuari es compromet a no introduir programes informàtics, com ara virus, macros, applets, controls ActiveX o qualsevol altre dispositiu que causin o siguin susceptibles de causar qualsevol tipus d’alteració o dany en els sistemes informàtics de Associació AGAM o de tercers.\nS’entén que l’accés o utilització del web per part de l’usuari implica l’acceptació de l’usuari de l’Avís Legal que Associació AGAM tingui publicat al moment de l’accés.\nL’usuari es compromet a fer un ús adequat dels continguts i serveis Associació AGAM ofereix a la seva seu web ia no utilitzar-los per incórrer en activitats il·lícites o contràries a la bona fe, moral o la Llei. L’usuari que faci servir la pàgina web de Associació AGAM es compromet a no difondre continguts o propaganda de caràcter racista, xenòfob, pornogràfic, d’apologia del terrorisme o contrari als drets humans.\nAssociació AGAM informa que en cas d’incompliment d’algunes de les obligacions exposades anteriorment, ha d’adoptar totes les mesures oportunes emparades en Dret en l’exercici dels seus drets i de les seves obligacions.\nSi per a la utilització d’un servei a la Web, l’usuari ha de procedir al seu registre, aquest serà responsable d’aportar informació veraç, actualitzada i lícita. Si com a conseqüència del registre, es dotarà a l’usuari d’una contrasenya, aquest es compromet a fer un ús diligent ia mantenir en secret la contrasenya per accedir a aquests serveis. Els usuaris són responsables de la custòdia i confidencialitat de qualsevol identificador i / o contrasenya que li siguin subministrades per Associació AGAM, i es comprometen a no cedir el seu ús a tercers, ja sigui temporal o permanent, ni a permetre el seu accés a persones alienes. Serà responsabilitat de l’usuari la utilització dels serveis per qualsevol tercer il·legítim que empri a aquest efecte una contrasenya a causa d’una utilització no diligent o de la pèrdua de la mateixa per l’usuari.\nL’usuari està obligat a notificar de forma immediata a Associació AGAM qualsevol fet que permeti l’ús indegut dels identificadors i / o contrasenyes, tals com el robatori, pèrdua, o l’accés no autoritzat als mateixos, per tal de procedir al seu immediata cancel·lació. Mentre no es comuniquin aquests fets, Associació AGAM quedarà eximit de qualsevol responsabilitat que pogués derivar de l’ús indegut dels identificadors i / o contrasenyes per tercers no autoritzats.\nAssociació AGAM es reserva expressament el dret a modificar el present avís legal. L’usuari reconeix i accepta que és la seva responsabilitat revisar la web i el present Avís Legal. Li instem a que consulti aquesta política amb assiduïtat per si existís algun canvi o modificació.\nAssociació AGAM es compromet a evitar qualsevol error en els continguts que poguessin aparèixer a la web. En qualsevol cas, Associació AGAM estarà exempta de qualsevol responsabilitat derivada d’eventuals errors en els continguts que poguessin aparèixer en la web, sempre que no li siguin imputables.\nAssociació AGAM no garanteix que la web i el servidor estiguin lliures de virus i no es fa responsable dels possibles danys o perjudicis que es puguin derivar d’interferències, omissions, interrupcions, virus informàtics, avaries telefòniques o desconnexions en el funcionament operatiu d’aquest sistema electrònic, motivat per causes alienes a Associació AGAM, de retards o bloquejos en l’ús d’aquest sistema electrònic causats per deficiències de línies telefòniques o sobrecàrregues en el sistema d’Internet o en altres sistemes electrònics, així com també de danys que puguin ser causats per terceres persones mitjançant intromissions il·legítimes fora del control de Associació AGAM\nAssociació AGAM informa els usuaris d’aquest lloc web que les dades personals recollides seran objecte de tractament automatitzat i incorporats als corresponents fitxers dels quals Associació AGAM és titular, amb la finalitat de poder facilitar, agilitzar i complir els compromisos comercials establerts entre ambdues parts.\nProtecció de dades personals. DRETS D’ACCÉS, RECTIFICACIÓ, CANCEL·LACIÓ I OPOSICIÓ\nAssociació AGAM garanteix la protecció i confidencialitat de les dades personals, domiciliaris, i de qualsevol altre tipus que ens proporcionin els nostres clients o usuaris, d’acord amb el que disposa la Llei Orgànica 15/1999, de 13 de desembre de Protecció de Dades de Caràcter Personal (LOPD).\nEn compliment del que disposa la Llei Orgànica 15/1999 de 13 de desembre, de protecció de dades de caràcter personal, com a usuari / client podrà en tot moment exercitar els drets d’accés, rectificació, supressió i portabilitat de les seves dades, la limitació o oposició al seu tractament i retirar el consentiment prestat, comunicant-ho per escrit a Associació AGAM al domicili situat en Associació AGAM garanteix la protecció i confidencialitat de les dades personals, domiciliaris, i de qualsevol altre tipus que ens proporcionin els nostres clients o usuaris, d’acord amb el que disposa la Llei Orgànica 15/1999, de 13 de desembre de Protecció de Dades de Caràcter Personal (LOPD).\nEn compliment del que disposa la Llei Orgànica 15/1999 de 13 de desembre, de protecció de dades de caràcter personal, com a usuari / client podrà en tot moment exercitar els drets d’accés, rectificació, supressió i portabilitat de les seves dades, la limitació o oposició al seu tractament i retirar el consentiment prestat, comunicant-ho per escrit a Associació AGAM al domicili situat en C / Nàpols, 338-escl.Dreta-1º3ª 08025 BARCELONA, o mitjançant correu electrònic a l’adreça de correu electrònic: info@associacioagam.org i haurà d’adjuntar la còpia del seu document d’identitat, sent aquests drets personalíssims.\nLes seves dades personals, seran tractades i quedaran incorporades als fitxers Associació AGAM per tal de donar una efectiva resposta o prestació dels serveis sol·licitats, la realització d’estudis estadístics i l’enviament de publicitat de les activitats i serveis de Associació AGAM a través d’ la seva pàgina web. En aquest sentit, l’usuari consenteix de forma expressa, el tractament de les seves dades personals remesos a Associació AGAM, per a les finalitats indicades en aquest document.\nAssociació AGAM adopta les mesures tècniques i organitzatives necessàries per garantir la protecció de les dades de caràcter personal i evitar la seva alteració, pèrdua, tractament i / o accés no autoritzat, atès l’estat de la tècnica, la naturalesa de les dades emmagatzemades i els riscos a què estan exposats, tot això, d’acord amb el que estableix la legislació espanyola de protecció de dades de caràcter personal.\nL’usuari podrà remetre a Associació AGAM les seves dades de caràcter personal a través dels diferents formularis que a aquest efecte apareixen a la web. Aquests formularis incorporen un text legal en matèria de protecció de dades personals que dóna compliment a les exigències establertes en la Llei de protecció de dades.\nL’ús dels esmentats formularis, així com l’enviament d’un correu electrònic de consulta, suposa el consentiment del remitent al tractament automatitzat de les dades incloses en els mitjans de comunicació indicats. Les dades no seran cedides a tercers. Excepte en els camps en què expressament s’indiqui el contrari, el lliurament d’informació requerida sobre dades personals tindrà el caràcter de voluntària, sense que la negativa a facilitar aquesta informació impliqui una minva en la quantitat i qualitat dels serveis que vostè sol·liciti. La manca d’emplenament dels camps determinats com a obligatoris o el subministrament de dades incorrectes impossibilitarà a Associació AGAM prestar-li els serveis que seleccioni, gestionar la seva sol·licitud o remetre-li la informació sol·licitada.\nL’informem que Associació AGAM és la responsable de tractament de les seves dades personals. Per a qualsevol consulta contacti a l’email info@associacioagam.org, o al domicili social: C/Nàpols, 338-escl.Dreta-1º3ª 08025 BARCELONA.\nA continuació li realitzem un petit resum de les dades personals que recollim a la nostra web:\nDades de contacte personal: Qualsevol informació per poder contactar amb vostè, ja sigui el seu telèfon, el seu email, o el seu domicili.\nDades de registre de compte: Qualsevol informació perquè vostè pugui crear un compte, domicili, telèfon, correu electrònic, nom d’usuari, contrasenya guardada.\nDades d’informació tècnica sobre dispositius d’accés: Consisteix en la informació sobre el sistema informàtic o el dispositiu que utilitzeu per accedir al nostre web, com la direcció de protocol internet, coneguda com la «IP».\nDades de les xarxes socials: Consisteix en qualssevol dades que vostè comparteixi o divulgui a les xarxes socials i que comparteixi amb nosaltres.\nWEB I HOSTING, DADES DEMANADES A TRAVÉS DE LA WEB I PER MITJÀ PASSAREL·LES DE PAGAMENT.\nAquest lloc web disposa d’un sistema que permet a l’usuari l’enviament segur de les seves dades personals a través de formularis de contacte allotjats en els servidors que té contractats Associació AGAM.\nLes dades personals recollides mitjançant la web i email seran objecte de tractament automatitzat i incorporats als corresponents fitxers dels Associació AGAM és titular i responsable. La seva dades personals només seran tractades per personal autoritzat per la Associació AGAM, i només quan sigui estrictament necessari.\nA través del lloc web, l’usuari pot accedir, per mitjà d’enllaços, a llocs web de tercers, com Pay Pal o passarel·les de pagament, per a realitzar pagaments dels serveis prestats per Associació AGAM.\nDRETS D’AUTOR / COPYRIGHT.\nTota reproducció, representació, redifusió d’elements d’aquest web està prohibida excepte consentiment exprés de Associació AGAM.\nINFORMACIÓ SOBRE LES MARQUES COMERCIALS\nTotes les marques utilitzades en el lloc web de CAMON CONSULTING GROUP estan protegides per la legislació sobre marques comercials. Es prohibeix el seu ús excepte autorització expressa del titular de la marca. Les marques i tots els elements de disseny que es troben en la present web estan protegides per propietat intel·lectual.\nEl lloc web pot contenir enllaços a altres llocs. Associació AGAM en cap cas es fa responsable pel contingut i el funcionament d’aquests llocs que vostè pot accedir a través del lloc web.\nLes cookies són una petita informació enviada per un lloc web i emmagatzemada en el navegador de l’usuari, de manera que el lloc web pot consultar l’activitat prèvia de l’usuari. És un arxiu o dispositiu que es descarrega en l’equip terminal d’un usuari amb la finalitat d’emmagatzemar dades que podran ser actualitzats i recuperats per l’entitat responsable de la seva instal·lació. Les cookies permeten al propietari del web conèixer els seus hàbits, i així oferir-los productes en funció de les seves preferències. Les galetes s’utilitzen també per realitzar seguiments d’usuaris al llarg d’un lloc web, per crear perfils, mantenir estadístiques d’ús.\nEn http://www.associacioagam.org/ NOMÉS utilitzem cookies tècniques.\nGaletes de complement (plug-in) per intercanviar continguts socials. Així doncs, es pot entendre que aquestes galetes queden excloses de l’àmbit\nSi desitja fer-nos alguna pregunta sobre les cookies que s’instal·len a través d’aquest lloc web, contacteu amb nosaltres en el següent email: info@asssociacioagam.org


Recepta dels espinacs a la catalana | Factor Gastronòmic\nIngredient principal / Verdura i amanides / Espinacs a la catalana\nÉs ben cert que hi ha moltes persones a qui els espinacs els agraden també sols, sense cap més amaniment que un simple raig d’oli d’oliva i una mica de sal. És totalment respectable. Però no podem negar que processats d’aquesta manera, poden arribar a resultar un punt insípids i avorrits. Amb tal avorriment, hom pot entrar en una fase de somnolència profunda i acabar adormint-se intentant trobar les molècules sàpides d’aquesta combinació. Afortunadament, amb 3 ingredients més i una paella, podem donar-li la volta i despertar el nostre sentit del gust fins a descobrir matisos impensables en un vegetal com els espinacs. Una mica d’all saltat a la paella amb oli d’oliva, uns pinyons torradets i unes panses de Corint és l’únic que necessitem per convertir un plat sense nom (i millor que segueixi així) com els “espinacs bullits amb oli d’oliva” en un plat elevat a la categoria de plat nacional com són els “espinacs a la catalana”. Una prova més de què, amb pocs recursos, es poden aconseguir grans fites.\nPreparació dels espinacs a la catalana\nMentrestant, netejar bé els espinacs amb aigua freda per tal de treure’ls les possibles restes de sorra que poguessin tenir. Per fer-ho, deixar-los reposar una estona a la pica plena d’aigua, retirar-los, buidar la pica i repetir el procés de nou.\nUn cop nets els espinacs, bullir-los breument en una olla gran amb un dit d’aigua (necessiten poc temps, el suficient perquè redueixin el seu volum.\nApagar el foc, escórrer els espinacs i retirar tota l’aigua que puguem pressionant-los amb una espàtula de fusta contra el colador.\nTallar-los a trossos amb un ganivet i reservar.\nIncorporar els espinacs trossejats i les panses. Remenar.\nSalpebrar, remenar i coure 5-10 minuts, fins que hagin acabat de perdre l’aigua. Servir immediatament els espinacs a la catalana.


ERC i els independents tomben una moció de CiU sobre les delegacions - Regió7 :: El Diari de la Catalunya Central\nERC i els independents tomben una moció de CiU sobre les delegacions\nEls convergents insten el ple del Consell Comarcal a demanar les seus d'Agricultura i Territori\nesther espluga | solsona 18.05.2016 | 08:05\nEl portaveu del grup de CiU al Consell Comarcal, Marc Barbens arxiu/ricard monsó\nEl portaveu del grup de CiU al Consell Comarcal, Marc Barbens\nEl grup comarcal de Convergència i Unió al Consell Comarcal del Solsonès va portar al darrer ple de l'ens una moció on demanava el pronunciament del Consell a favor de sol·licitar que la ciutat acollís les seus territorials dels departaments d'Agricultura, Ramaderia, Pesca i Alimentació i de Territori i Sostenibilitat. Tant el grup d'Esquera Republicana de Catalunya com l'Agrupació d'Independents hi van votar en contra i la proposta convergent va ser desestimada.\nMarc Barbens, portaveu del grup de CiU, considera que, "tot i que era previsible, nosaltres només vam demanar un posicionament clar del govern comarcal enmig de tot el debat que s'ha generat sobre el tema". Segons Barbens, el fet de tenir les seus de les delegacions a Solsona "no és egoisme, és només reivindicar-se com a territori".\nEl polític convergent argumenta que no estan d'acord amb la postura que defensa ERC que tenir les seus del govern concentrades a la capital del Bages resulti més sostenible econòmicament. "És molt més car un lloguer a Manresa que a Solsona", diu, "i la gent que treballa per a les delegacions també genera riquesa al territori, lloguen pisos i surten a dinar".\nBarbens manté que les dinàmiques dels organismes oficials, i posa com a exemple el Centre Tecnològic Forestal de Catalunya, "generen un pòsit de coneixement al territori del qual es beneficia la població que hi viu".\nPer la seva banda, el portaveu d'ERC, Josep Colell, argumenta el vot negatiu de la seva formació a la moció de CiU dient que "entenem que la dispersió no suposa cap avantatge per a l'usuari, sinó al contrari". El grup republicà es va mostrar partidari de tenir "els serveis tan centralitzats com sigui possible per optimitzar el temps quan els alcaldes hem d'anar a fer gestions".\nColell opina que seria ideal que totes les delegacions es trobessin en un mateix espai físic, cosa que facilitaria la tasca d'aquells que han de menester els serveis del govern català. A més, el portaveu d'ERC considera que "aprovar mocions des dels ajuntaments i consells comarcals ara que estem parlant del tema, no és la manera de fer que el diàleg sigui fluid". Però també matisa que, si finalment les diverses institucions del territori no opinen de la mateixa manera i s'acaba optant pel repartiment de les seus, també faran el possible perquè Solsona n'aculli alguna.\nLa presidenta del Consell Comarcal, Sara Alarcon, va afegir que no és moment de "desmuntar la Generalitat", que ara és hora de donar suport al govern del país, "que està treballant per la transició nacional".


Banyoles compra un terreny de la Draga per fer-hi un aparcament - Diari de Girona\nBanyoles compra un terreny de la Draga per fer-hi un aparcament\nEs tracta d'un solar de 1.339 metres quadrats al costat de la cruïlla entre la carretera de Figueres i la C-150a\npere duran 16.04.2019 | 00:59\nTerrenys on anirà el nou aparcament. pere duran/nord media\nTerrenys on anirà el nou aparcament.\nL'Ajuntament de Banyoles ha comprat uns terrenys a la zona de la Draga de 1.339 metres quadrats situats al costat de la cruïlla entre la carretera de Figueres i la C-150a.\nAquest espai, que actualment són camps de conreu, se sumen a uns altres terrenys de 3.395 metres quadrats cedits per Aigües de Banyoles i que es convertiran en un aparcament de construcció tova, dotat d'arbres nous i d'ús gratuït, molt similar al que es va fer just davant, al parc de la Draga.\nAquesta zona de la ciutat de Banyoles té molta demanda d'aparcament, en especial quan s'hi celebren fires com ara la de Sant Martirià –que se celebra al novembre–, proves esportives o també pels nombrosos usuaris del parc de la Draga i d'aquesta zona de l'Estany.


El pensament catastrofista és determinant en la intensitat del dolor del pacient, segons un estudi - Regió7 :: El Diari de la Catalunya Central\nredacción | agencias 29.06.2019 | 22:42\nEl pensament catastrofista és determinant en la intensitat del dolor i en la funcionalitat del pacient amb dolor crònic muscular i depressió, segons un estudi publicat al butlletí de la Societat Catalana de Medicina Familiar i Comunitària (CAMFiC).\nEl 49% dels pacients amb dolor crònic tenen també depressió major, i el 85% dels pacients deprimits, d'atenció primària, tenen també símptomes dolorosos concomitants. El coneixement dels mecanismes psicològics del dolor pot contribuir a dissenyar des de l'atenció primària intervencions psicològiques i psicoeducatives per millorar la situació dels pacients.\nUna mostra de 317 pacients\nLa mostra estudiada estava formada per 317 pacients d'atenció primària, tots ells amb depressió clínica i amb dolor musculoesquelètic crònic, i estava integrada majoritàriament per dones (el 84%) i d'una edat avançada (amb una mitjana de 60 anys). La intensitat mitjana del dolor se situava en l'estrat de dolor moderat, i es valorava en 6,5 punts en una escala de 0 a 10.\nUn 86% dels pacients referia dolor de més d'un any d'evolució, i gairebé la meitat (el 47%) tenia depressió crònica amb més de dos anys d'evolució.\nLes variables psicològiques associades de manera independent a la presència de dolor d'intensitat severa han estat el pensament catastrofista i la creença que el dolor indica dany físic. El catastrofisme és un conjunt de pensaments negatius sobre l'experiència del dolor, que inclouen una interpretació exagerada de les repercussions o del significat negatiu del dolor, la sensació d'indefensió i de manca de control sobre el dolor i els pensaments recurrents. La creença que el dolor indica dany físic provoca que el pacient no faci exercici, fomenta el sedentarisme i empitjora el pronòstic de les malalties que causen dolor musculoesquelètic.\nDe fet, s'ha observat que el pensament catastrofista és un predictor de la presència d'impacte funcional sever, independentment de la intensitat del dolor i de la resta de variables.


Amparo Picó critica la gestió ineficaç de Gloria Tello que "ha tardat un any a decidir fer un informe preceptiu per a restaurar la Senyera"\nCiutadans (Cs) en l’Ajuntament de València, ha exigit a la regidora Gloria Tello no demorar més la restauració de la Reial Senyera per a evitar el seu progressiu deteriorament.\nLa regidora de Cs Amparo Picó ha criticat”la ineficaç gestió de Tello, el qual ha tardat un any a decidir fer un informe preceptiu per a restaurar la Senyera”. Sobre este assumpte, Picó ha instat Tello a valorar “la possibilitat de fer una rèplica de la Senyera, com els experts de l’Institut Valencià de Restauració han suggerit des de fa alguns anys”.\nLa regidora de Ciutadans ha manifestat que “la regidora Tello ha tardat un any a decidir encarregar un informe per a saber el que ha de fer. No li veiem molta preocupació per l’ensenya de tots els valencians, perquè encara coneixent el seu deteriorament i manifestant-ho ella mateixa l’any passat, no ha fet res per a evitar una major degradació de la tela”.\nL’edil Picó també ha demanat a Gloria Tello “una major claretat en les seues manifestacions sobre les futures obres del Museu Històric. Sabe perfectament que no es poden començar enguany. Ha donat de baixa la partida de diners prevista per a enguany perquè encara no s’han adjudicat les obres i, per eixe motiu, els 83.000 euros dels Fons Feder no poden arribar a les arques municipals. Açò és una mostra més de la ineficàcia en la gestió de la regidora Tello en l’àrea de cultura”.\nTags: FEDERGloria TelloInstitut Valencià de RestauracióMuseu HistòricPortadaReial Senyera


Fenologia i Meteorologia a l'Alta Segarra: Dades 2 de desembre de 2014\nEl temps avui ha estat estable, amb algunes boires a primera hora en zones arrecerades del vent, i un cop aquestes s'han desfet el dia ha quedat pràcticament serè arreu. De moment ens afecta una petita falca anticiclònica, però demà ens comença a arribar un front per ponent que provocarà un increment dels núvols i pluges pel sud, que dijous s'estendran i es faran moderades a molts llocs, amb temperatures més fredes. Divendres i el cap de setmana el temps ja serà estable, amb més sol, vent del nord i temperatures clarament més baixes, amb ambient ja força fred. La setmana vinent sembla que ens podria dominar l'anticicló.\nLes temperatures avui han baixat respecte les d'ahir, amb màximes entre els 9 i 13ºC, i mínimes entre els 0 i 5ºC, amb vent moderat al matí i fluix a la tarda de mestral, baixa humitat i bona visibilitat.


Això eren tres dones i un nas | Clàudia Rius\nAixò eren tres dones i un nas\nEl nas d’una noia s’estarrufa sobre una espatlla i es fa gairebé pla. Avança braç avall, resseguint l’extremitat d’algú altre. En aquest resseguir, la punta del nas queda inclinada cap amunt i els narius s’allarguen tant com l’estructura nasal permet. Seguint el camí, el nas arriba a la mà de l’altra i tot el cos el segueix, abraonant-se sobre uns membres que no són els seus, adaptant-s’hi i quedant-se quiet.\nMatters of Touch a l’Arts Santa Mònica | Foto: Marta Becerra / ASM\n“Això sembla una secta i que la gent d’aquí segueixi els seus propis codis”, diu un company que ha vingut a la performance. Matters of Touch, es fa dir, i el cartell de l’Arts Santa Mònica ens corregeix: no és una performance sinó una exposició. No llegim res més sobre ella. No en volem saber res. Serà al final, al sortir, que buscarem una explicació a allò que hem vist. I aleshores llegirem, i el pamflet ens posicionarà davant d’allò que hem presenciat.\nPerò de moment només veiem una moqueta de color vermell en una sala blanca, acompanyada d’un vídeo indesxifrable que es projecta en una de les parets. La gent entra i seu; alguns al costat, alguns al mig. El meu company i jo juguem a descobrir qui és l’artista: serà la noia amb els cabells curts que acaba d’entrar? D’ella només recordem que és polonesa. Serà aquesta altra noia que ha arribat sola i fa estona que seu i observa?\nDiuen que el vermell és el color de la passió. No hi pensem aleshores, però més tard tindrà sentit. A la sala apareix una noia prima, de cabells blau fosc, serrell recte i nas punxegut d’estructura flexible. Toca la moqueta i hi crea arrugues. Refrega el seu cos per terra. Ella no té nom, perquè no es presenta i perquè no parla. Ella és la primera.\nDesprés en vénen dues més. La segona mira sempre al buit. La tercera somriu més que les altres i es deixa tocar més les parts íntimes. Com un cuc, les tres es toquen a poc i a poc i amunteguen els seus cossos, que van descalços però porten roba. I comença el ritual d’amollar-se, que durarà fins al final.\nAra un braç enmig d’una cama apropant-se a un altre braç que al seu torn s’atansa a un cos. Ara un peu sobre un peu sobre un peu. Ara una mà que recorre una cuixa que no és la seva. Ara un cos que apropa el cos de l’altra al cos de l’altra. Després una cara estàtica sobre un cony, i un dit gros d’una mà agafant el dit gros d’un peu que no li pertoca.\nUna persona que s’allunya i dues que no la troben a faltar. Imagina que te cabe un piano en una mano. Imagina que te duele la cabeza. Imagina que te duele el corazón. Les úniques paraules que acompanyen la coreografia es pronuncien de forma espontània i aleatòria. La tercera que s’espolsa la primera, la primera que torna a fer arrugues al terra. La tercera que arrossega la boca per terra. La segona que camina cap a la gent.\nLa tercera que aixeca la moqueta. La tercera que es posa sota la tela. La tercera que es converteix en una arruga. La primera que puja sobre l’arruga. La segona que estira la tela i fa caure la primera. Imagina que te duelen las pestañas, los pelitos del culo, la distancia. Una llengua que llepa un dit. Uns moments de violència lenta: un puny sobre un coll, una mà que estiba, un peu sobre una boca.\nQuan la primera se’n va, deu faltar poc perquè tot s’acabi i els cossos es deixin de tocar. Se’n va com si fos una espectadora més i s’hagués cansat del joc. Se’n va i d’alguna forma ens diu: res de tot això ha estat important. Això només ha sigut una exposició que forma part del cicle The more we know about them, the estranger they become, que “investiga l’agència de l’objecte i posa en pràctica altres sitemes de relacions”. Això només ha estat una coreografia d’Ania Nowak, nascuda a Cracòvia l’any 1983.\nPerò el pamflet explicatiu ens ho nega. Això ha significat alguna cosa. Això ha sigut un acte d’amor femení i col·lectiu. Això ha sigut una resposta al test de Bechdel, que serveix per avaluar el masclisme en l’art i que proposa dur a terme una obra en la qual dues dones o més parlin entre elles sobre alguna cosa que no sigui un home. Això han sigut tres dones dialogant. Raquel Alamo Bergström, Mar Medina Diaz i Duen Xara Sacchi. Això han sigut tres dones fent l’amor. I ara que tot s’acaba, això és una dona que toca les últimes arrugues… i desapareix.


Carles Boix i les claus del reconeixement (intern)acional de Catalunya\nCatalunya en Comú diu en un document intern que l'1 d'octubre 'no és el referèndum que Catalunya necessita'\tCatalunya en Comú diu en un document intern que l'1 d'octubre 'no és el referèndum que Catalunya necessita'\nJunts pel Sí passa a l'ofensiva: explicarà la llei del referèndum en una seixantena d’actes simultanis el 19 de juliol\tJunts pel Sí passa a l'ofensiva: explicarà la llei del referèndum en una seixantena d’actes simultanis el 19 de juliol\nReus rebutja la moció del PP contra l’1-O\tReus rebutja la moció del PP contra l’1-O\nCiutadans diu que el CGE considera "inapropiat" aconseguir la independència per lectura única\tCiutadans diu que el CGE considera "inapropiat" aconseguir la independència per lectura única\nEl PSC veu a JxSí un problema "de comprensió lectora" per la seva visió del dictamen del Consell de Garanties\tEl PSC veu a JxSí un problema "de comprensió lectora" per la seva visió del dictamen del Consell de Garanties\nIceta: "Els socialistes defensem la llei però demanem al PP propostes de solució"\tIceta: "Els socialistes defensem la llei però demanem al PP propostes de solució"\nJunqueras delega en el secretari d'Economia la presència al Consell de Política Fiscal i Financera d'aquest divendres\tJunqueras delega en el secretari d'Economia la presència al Consell de Política Fiscal i Financera d'aquest divendres\nRovira condiciona una coalició d'esquerres al suport dels comuns al referèndum de l'1 d'octubre\tRovira condiciona una coalició d'esquerres al suport dels comuns al referèndum de l'1 d'octubre\nEl Consell de Garanties Estatutàries diu que la tramitació en lectura única vulnera la constitució i l'estatut\tEl Consell de Garanties Estatutàries diu que la tramitació en lectura única vulnera la constitució i l'estatut\nEl PSOE es desmarca i critica l'immobilisme de Rajoy amb Catalunya\tEl PSOE es desmarca i critica l'immobilisme de Rajoy amb Catalunya\nEl catedràtic de Princeton parla sobre les possibilitats de l'endemà del referèndum en un acte de Sobirania i Justícia\nArribat fa una setmana dels Estats Units, Carles Boix, titular de la càtedra Robert Garrett de política i afers públics de la Universitat de Princeton, intervé en un dinar-tertúlia amb associats a l’entitat Sobirania i Justícia, en un restaurant cèntric de Barcelona. Diu que ve ‘a calmar els ànims’, perquè li han explicat que hi ha ‘un estat d’excitació’ aquí: falten tres mesos per al referèndum, del qual ja sabem més detalls, i la pressió de l’estat espanyol augmenta de dia en dia. I Boix, acadèmic respectat ací (membre del Col·lectiu Wilson i del Consell Assessor per a la Transició Nacional) i internacionalment, ofereix un punt de vista sobre els fets que costa de trobar en l’intensíssim dia a dia del procés: el que li permet l’expertesa, els contactes i un punt de vista físicament allunyat de Catalunya.\nQuin reconeixement internacional tindrà una declaració d’independència? Boix avisa que de primer hi ha d’haver un reconeixement intern. ‘El referèndum és un acte d’autodeterminació, és un acte de desobediència’, diu. I el fet de dur a terme el referèndum ja serà una demostració que s’ha estat capaç de mantenir l’envit. I això és fonamental per a bastir la confiança en clau interna sobre qui és el subjecte sobirà. Boix diu: ‘Imaginem-nos que guanya el sí, tant se val per quant, per un sol vot ja val, perquè la pregunta binària ens aparta del camí d’indefinició de Puerto Rico; imaginem-nos, doncs, que la desobediència continua, és a dir, que hi ha hagut una obediència limitada a fer el referèndum. És aleshores que arriba el moment del reconeixement intern. Veurem si l’estat vol desallotjar el parlament, veurem la reacció que tindrà la gent. I veurem també la reacció de la gent que no ha anat a votar, la disposició a acceptar el resultat per part de tothom. Qui obeiran els ciutadans? Qui és el sobirà? Ha de quedar clar que les lleis continuen essent les mateixes l’endemà de la independència, però qui canvia és el sobirà, que és qui decidirà sobre aquestes lleis i les futures.’\nPer a Boix, la participació és important (per a tenir més força), però també la determinació del president de dur a terme el referèndum que s’ha anunciat. I en aquest sentit considera que la destitució de Jordi Baiget per les seves declaracions dubtant de l’1-O ha estat encertada. ‘L’episodi Baiget ens reforça en el camí que s’ha pres; ens porta al concepte de coordinador màxim, és a dir, el president Puigdemont, que ha demostrat que aposta per la ruta, que no són paraules i prou.’\nL’estratègia espanyola de privatitzar el dolor\nPerquè, segons el catedràtic, només aquesta fermesa en el propòsit per part de qui el dirigeix i la cohesió i compromís social –que es manifesta en el vot i en la mobilització– per part de la gent permeten de combatre l’estratègia repressiva de l’estat. ‘L’estratègia d’Espanya és privatitzar el dolor: la pressió es fa persona a persona, conseller a conseller, funcionari a funcionari, orador a orador. I això destrueix una xarxa de persones que semblen d’entrada totes disposades a anar fins al final, però que pot tenir forats. Aquesta és l’estratègia de l’estat, utilitzant el poder judicial, però també la Guàrdia Civil, citant funcionaris a declarar…’ Per tant, per a Boix la solució és reforçar la xarxa. Triturar deu mil persones és difícil, però triturar-ne una és possible. És el que fan les dictadures.’\nEl reconeixement intern, l’acceptació del resultat i l’obediència a la nova sobirania constitueixen una fase prèvia al reconeixement internacional, segons que ha explicat Boix. ‘Els estats no volen problemes i el reconeixement internacional trigarà’, ha pronosticat. L’estat espanyol prova d’impedir-ho. Però ell assenyala una contradicció important en l’actitud del govern espanyol: ‘Diuen que no ens reconeixeran i alhora situen Catalunya a l’espai sideral, la qual cosa implica que ja l’has reconegut posant-lo en una nau. És contradictori! I dins Europa, la situació continuarà essent igual, tret que hi hagi violència, cosa que dubto que passi. El reconeixement trigarà, i primer vindrà el dels països petits, i acabarà degotant, degotant, fins a crear una massa que acabi fent visible el reconeixement. De moment, per part dels estats veiem que no hi ha promeses, però que sí que hi ha interès i fins i tot simpatia.’\nL’autogol d’Espanya amb la UE\nAixò, malgrat l’ofensiva diplomàtica espanyola per a aturar qualsevol gest ni d’interlocució amb el govern de Catalunya. ‘No tenen cap argumentari per a atreure, sinó arguments molt emocionals, de sang fins i tot –diu Boix–. L’únic argument que els queda és Europa, l’amenaça de quedar-ne fora.’ ‘Però és això justament que fa factible el referèndum, perquè permet una transició pacífica. D’entrada, perquè l’expulsió no és creïble, perquè amb l’expulsió ja et reconeixen; i l’entrellat és tan complex, amb la qüestió de la ciutadania, de les fronteres, de les empreses…’\n‘I l’altra gran prova d’això –afegeix– és el Regne Unit, amb el Brexit, que va permetre que coneguéssim l’article 50 del tractat de la UE. El 49 ens diu que cal unanimitat per a poder entrar a la UE, però el 50 imposa un procés de negociació per a sortir-ne. I Espanya no pot expulsar res, no és com anar al lavabo! Necessites un temps de negociació, que pot ser molt llarg. És molt complicat sortir de la UE.’\nEl sopar amb Van Rompuy\nDe fet, Carles Boix ha demanat de no ‘deïficar’ els estats ni els polítics europeus. I ha explicat una anècdota personal. ‘Els polítics que he vist, els polítics europeus jubilats que van a l’assemblea de l’ONU a Nova York, baixen sovint de visita a Princeton. I jo els he vistos una mica fluixos. Els posem en un pedestal i, certament, hi ha de tot. Fa un parell d’anys a l’ex-president del Consell Europeu, Hermann Van Rompuy, li van organitzar una conferència i un sopar. A la conferència una persona va demanar pel cas català. I ell, que és flamenc però molt antiseparatista, va respondre prou bé i respectuós. I al sopar hi anaven ambaixadors de països de la UE, enviats per a controlar què s’hi deia. Volien controlar què deia Van Rompuy: i van sortir dos temes fonamentalment: Hongria i Catalunya. A mi, al final em van fer callar… Però, en acabat, vaig anar a parlar en persona amb Van Rompuy, fins que va acabar arribant el representant espanyol, que volia saber què em deia. Abans d’arribar aquest representant, m’havia dit: “Ja sabem com són, aquests; són els castellans dels tercios. I fins que no passin coses, hauran de passar moltes coses.” Al final, penso que es tracta que molta gent participi en el referèndum pacíficament, i si guanya el sí passaran coses: potser molt ràpides, potser molt lentes.’\nI ha acabat amb aquesta consigna: ‘No ens encongim, perquè al final van caure les muralles de Jericó.’ Si voleu saber ben bé què vol dir, Boix ho explicava fa ben poc en aquesta entrevista de Pere Cardús. ‘Amb el referèndum, som com els israelites davant Jericó‘.


BLOG D'EN CARLES ALONSO: LA DECISIÓ MÉS DIFÍCIL per Ernest Benach.\nLA DECISIÓ MÉS DIFÍCIL per Ernest Benach.\nEs diu sovint que el més difícil per a un polític en actiu, per a un servidor públic, és saber trobar el moment de plegar. I la història de la política n’és plena de polítics brillants amb un desenllaç desdibuixat que no fa honor a la seva trajectòria només perquè, quan va arribar el seu moment de deixar pas, de deixar el càrrec, no el van saber veure.\nFa molts anys que faig política, que serveixo el país des de diversos àmbits, tant a nivell local com nacional, i els darrers set anys de la meva vida els he dedicat amb cos i ànima a la presidència del Parlament, des d’on he intentat servir Catalunya amb el màxim rigor i tota la intensitat. I sempre he procurat estar molt atent, molt alerta, perquè no em passés de llarg, sense adonar-me’n, el moment de plegar. Sovint, quan en alguna entrevista o en alguna xerrada amb gent jove em preguntaven sobre el meu futur polític els responia que els qui fem aquesta feina som efímers per definició. I que hem d’estar mentalment preparats sempre per saber estar al servei del país, i també per saber quan ha arribat el moment de fer una altra cosa. I aquest moment ha arribat ara. Ara és l’hora de continuar servint el país, però des d’un altre àmbit, amb un altre grau de compromís, i per això no prendré possessió de l’escó al Parlament de Catalunya. És una decisió molt personal i meditada. I, evidentment, va lligada al missatge que ha enviat la ciutadania amb els resultats electorals obtinguts per Esquerra Republicana de Catalunya aquest passat diumenge.\nFa molts anys que milito a Esquerra. Estic orgullós de ser d’Esquerra Republicana de Catalunya. Hi he deixat la pell i ho seguiré fent perquè continuo fidel a aquest projecte que és, n’estic convençut, el projecte polític més vàlid per aconseguir la justícia social i la llibertat nacional del meu país. Un projecte d’homes i dones que treballen amb honestedat, que exerceixen els seus càrrecs sense obtenir-ne cap benefici propi, persones valentes i honestes al servei del país.\nJustament perquè vull el millor per aquest projecte que defenso i en el qual crec, penso que ara convé que jo hi treballi des d’una altra banda i afavoreixi l’entrada al Parlament d’un nou diputat, vint anys més jove que jo. És el torn de deixar pas a una nova generació.\nEls resultats electorals de diumenge són uns mals resultats per Esquerra. Se n’hauran d’extreure lliçons, s’haurà de reflexionar, caldrà prendre decisions. Caldrà fer una renovació tranquil·la, a consciència, sense estridències ni baralles internes, preservant la unitat del partit. I jo col·laboraré en el que calgui perquè això sigui possible, com sempre he fet, com faig ara amb aquest gest. Cal que aquesta renovació es faci a partir de noves idees que situïn l’esquerra nacional com una esquerra moderna, atractiva i potent. A partir també de noves generacions que comencin a assumir noves responsabilitats. I sobretot a partir de noves maneres de fer política i noves estructures del partit. La direcció actual d’Esquerra ha de plantejar escenaris de futur i marcar camins, i ha de saber fer, i liderar, aquesta transició. Cal sumar, innovar i créixer.\nHa estat un gran honor servir el país des de la política, perquè sense política no hi ha democràcia. I un immens honor fer-ho en el partit de Macià i Companys, d’Irla i Rovira i Virgili, de Barrera i Carbonell, de Carod i Puigcercós i de tants i tants catalans i catalanes que de forma abnegada, senzilla i humil estan a disposició d’unes idees, d’un projecte i hi treballen sense condicions, per amor al país i als ideals de justícia social i llibertat.\nVull agrair a tota la gent amb qui he tingut l’oportunitat de treballar colze a colze al llarg d’aquests anys; agrair-los la comprensió, el suport i tot el que m’han ensenyat. També vull agrair els adversaris polítics que han sabut separar les qüestions personals de les polítiques; d’ells també he après moltes coses. Surto de la política de primera línia amb molts més amics que quan hi vaig entrar, del meu partit i dels altres, i també de la rica societat civil catalana. I això és un privilegi.


LA RESTAURACIÓ DEL SANT CRÌSTOFOL DE LA CAPELLETA DEL TEATRE PRINCIPAL: UNA MOLT BONA NOTICIA - TOTLLEIDA\nEscrit per Jordi Curcó. Periodista i Historiador de la Cultura Popular i Tradicional\nPer Jordi Curcó Última actualització Sep 9,2018\nA primeres hores del matí del passat 11 de juliol, caminava pels anomenats Porxos de Dalt de la plaça Paeria i tot recordant que aquell dia se celebrava la festa de Sant Cristòfol patró dels conductors, vaig aixecar el cap per contemplar la petita imatge que d’aquest sant hi ha en una petita capelleta de pedra ubicada damunt la porta del N. 8 de dits porxos a tocar del Teatre Principal, descobrint amb sorpresa que la capelleta era buida. Vaig adonar-me també que la petita porta de vidre, que fa molts anys manà col·locar el propietari del Teatre Principal -el recordat Jordi Cortada- per a protegir-la de les inclemències climatològiques i de les bretolades, estava oberta de bat a bat: “Ja l’han pres!”, vaig malpensar jo.\nAl dia següent tornaria als Porxos de Dalt per preguntar a la gent i assegurar-me de que certament l’havien sostret, no fos el cas que algú hagués portat a restaurar el sant o bé volgués netejar la capelleta, que bona falta li feia. El cert és que no vaig treure l’entrellat, ja que ningú en sabia res i tampoc se n’havien adonat que Sant Cristòfol ja no hi era.\nNo vaig quedar tranquil i la meva preocupació per conèixer el que havia passat, vaig fer-la arribar fins i tot al cos de la Guàrdia Urbana que ja en tenia noticia d’aquest afer per una lleidatana que els havia comunicat la desaparició de la imatge, preocupada com jo per saber que se n’havia fet del Sant Cristòfol del Principal, inquietud aquesta que també s’havia reflectit en les xarxes socials. L’explicació rebuda, després de les gestions efectuades per la mateixa Guardia Urbana, va deixar-me molt més assossegat: No és tractava d’un possible robatori, si no que el sant havia estat retirat de la seva capelleta pel president de la comunitat de veïns per tal de procedir a la seva necessària i urgent restauració, amb la voluntat de reposar-lo de nou, com així succeiria a finals de juliol.\nAprofitant l’avinentesa de tot plegat, crec que és bo i necessari fer memòria històrica i explicar que aquesta capelleta de Sant Cristòfol, de marcat estil neoclàssic com l’edifici que l’ha acollit des de sempre, va ser feta quan la construcció del Teatre Principal, obra dels arquitectes Humbert Puig i Manuel Casas Lamolla i inaugurat el 29 de desembre de 1951. Farà prompte 67 anys que des d’aquest petit raconet, el patró dels xofers ha fet també ciutat i ha estat punt de referència almenys pel Montepio de Conductors de Lleida, que en tenia cura i guarnia amb flors la capelleta l’11 de juliol, dia de la seva festa. Fins i tot van col·locar-hi llum per il·luminar-lo i que lluís molt més.\nÉs certament descoratjador veure com dia a dia i per diversos i variats motius, anem perdent aquells referents que per petits i insignificants que ens puguin semblar, fan les ciutats i els pobles distints uns dels altres i els hi donen identitat pròpia, com és el cas. A Lleida, bugada a bugada anem perdent llençols, que com la imatge de Sant Cristòfol encara que de poc valor artístic si voleu, han estat un referent de la nostra història i tradició.\nDit això, cal felicitar a la comunitat de veïns del N. 8 de la Plaça Paeria per la seva sensibilitat, que ha fet possible que en aquesta nova bugada no s’hagi perdut cap més llençol, quan en altres ocasions no ha estat pas així. Així faig memòria de l’any 1995, quan la Paeria va rehabilitar la casa natal d’Enric Granados segons projecte de l’arquitecte lleidatà Joaquim Solé i sense cap escrúpol va fer desaparèixer de la façana la bonica capelleta que havia acollit fins aleshores la imatge de la Verge Blanca de l’Acadèmia Patrona de Lleida.\nUn altre cas distint fou el robatori de la imatge de la Verge del Pilar de la façana de la llibreria Fregola a la plaça de la Sal, el febrer de 2012; si bé la talla de fusta policromada del 1714, va ser finalment recuperada un any i tres mesos després que la robessin. Recordo com si fos avui el disgust de l’enyorat Manolo Fregola i tota la família per aquell robatori i l’alegria amb que van viure el retorn a casa de la Verge. Avui a la capelleta s’hi pot veure un altra imatge, que no és pas l’original.\nEl maig de 2014 va ser robada la petitona Verge de la Salut, que des de l’any 1949 lluïa en la seva capelleta del primer pis del N. 8 del carrer La Galera, al barri antic de Lleida. La imatge, de la que havia estat festejada com a Patrona dels gitanos i del barri del carrer Cavallers, seria recuperada als pocs dies per la Guàrdia Urbana en una tenda d’antiguitats, però mai més tornà al seu lloc i ara la capelleta ha quedat despullada i buida.\nUn altre cas de manca de sensibilitat i respecte cap a la nostra història i tradició religiosa, és va produir el desembre de 2015, quan la imatge de pedra de l’anomenat Crucifici de la Magdalena, obra de l’escultor Ramon Aguiló col·locat en la façana del N. 25 del carrer del Carme (davant la Diputació) des de l’any de la seva construcció el 1942; va fer-se fonedís al ser tapat per unes mampares col·locades per Dentix, la marca d’una clínica dental que ocupa des d’aleshores els baixos de l’immoble. El Crist feia memòria d’un altre que en aquest mateix indret havien col·locat els lleidatans el 1589, en agraïment al Crucifici perquè tot el barri de La Magdalena havia quedat lliure de l’epidèmia de Pesta que havia patit la ciutat. Per aquets fet era conegut també com el “Crist de la Pesta”.\nEn aquella ocasió vaig escriure un article publicat en l’espai d’Opinió de “La Mañana” i reproduït alhora en aquest diari digital lamentant el fet, tot i que estava convençut que el meu lament no tocaria gens ni mica la fibra sensible dels responsables d’aquest trist afer. Encara avui el Crist continua tapat, si bé podem donar gràcies que no hagi desaparegut. Trist, oi?. Deia aleshores i serveix per ara mateix: “Els lleidatans tenim el dret de poder seguir contemplant els singulars indrets i raconets que són punts de referència de la nostra història i tradicions; gaudint de tots ells, no depreciant-los ni ignorant-los, si no posant-los en valor i respectant-los com a patrimoni de tots”.\nNo anem bé si menyspreem i desatenem aquest patrimoni, que és també per petit que aquest sigui, una part singular de la història de Lleida. En aquesta ocasió no ha estat així i és per això que quan passo per davant del Sant Cristòfol de la capelleta del Teatre Principal, segueixo aixecant la vista per contemplar-lo i al veure’l polit i endreçat, en dono gràcies: Ha estat aquesta una molt bona notícia!.\nJordi Curcó. Periodista i Historiador de la Cultura Popular i Tradicional\nArtistes de tot el món pinten les parets de Torrefarrera en la segona edició de l’Street Art Festival